rejauldu/bengali-wikipedia huggingface dataset:
অ্যাবোটাবাদ ক্রিকেট দল, ফ্যালকন নামেও পরিচিত। অ্যাব্‌টাবাদ একটি পাকিস্তানি প্রথম-শ্রেণীর ক্রিকেট দল। তাদের ঘরোয়া মাঠ ছিল পাকিস্তানের অ্যাবোটাবাদ ক্রিকেট স্টেডিয়াম । দলটি কায়েদ-ই-আজম ট্রফি প্রতিযোগিতায় অংশগ্রহণ করেন। ২০০৫-৬ মৌসুমে তাদের প্রথম-শ্রেণীতে অভিষেক হয়। অ্যাবোটাবাদ ফ্যালকন্স টি-টোয়েন্টি এবং লিস্ট এ ক্রিকেট ঘরোয়া ক্রিকেট টুর্নামেন্টে খেলেছে।   আরও দেখুন   অ্যাবোটাবাদের ক্রিকেটারদের তালিকা  তথ্যসূত্র    বহিঃসংযোগ   Abbottabad at CricketArchive  Abbottabad at CricInfo  বিষয়শ্রেণী:অ্যাবোটাবাদ জেলা বিষয়শ্রেণী:পাকিস্তানের প্রথম-শ্রেণীর ক্রিকেট দল
thumb|right|460px|কার্বন চক্রের প্রথম ডায়াগ্রামটি দেখাচ্ছে কীভাবে প্রতি বছর লক্ষ লক্ষ টন কার্বন স্থলভূমি, বায়ূমন্ডলে এবং সাগরের মধ্যে সঞ্চালিত হয়। প্রতি বছর লক্ষ লক্ষ টন কার্বনের মধ্যে হলুদ নম্বরগুলো প্রাকৃতিক ফ্লাক্স, লালগুলো মানুষের অবদান। সাদা নম্বরগুলো সঞ্চিত কার্বন নির্দেশ করছে। জড় পরিবেশ এবং জীবদেহের মধ্যে কার্বন-এর চক্রাকারে আবর্তন প্রক্রিয়াকে কার্বন চক্র () বলে।   কার্বনের উপস্থিতি  জীবনের জন্য অত্যাবশ্যকীয় প্রোটিন, লিপিড, কার্বোহাইড্রেট, নিউক্লিক অ্যাসিড ইত্যাদি অণুর গঠন উপাদান হল কার্বন। কাজেই কার্বন জীবদেহ ও জীবনের জন্য অত্যাবশ্যক। কার্বন বায়ুমণ্ডলে কার্বন ডাই অক্সাইড গ্যাস হিসেবে অবস্থান করে। বায়ুমণ্ডলে এর পরিমাণ ০.০৩ ভাগ। কার্বন ডাই অক্সাইড জলে দ্রবীভূত অবস্থায় কার্বনেট ও বাইকার্বনেট হিসেবেও থাকে। এছাড়া বিভিন্ন খনিজের কার্বনেট যৌগেও পাওয়া যায় (যেমন: লাইম স্টোন)।    কার্বন চক্র  কার্বন জীব ও জড় পরিবেশের মধ্যে প্রতিনিয়ত আবর্তিত হয়। বায়ুমণ্ডলের কার্বন ডাই অক্সাইড সালোকসংশ্লেষণ প্রক্রিয়ায় উদ্ভিদ কর্তৃক রাসায়নিক পদার্থে (যেমন গ্ল‌ুকোজ) পরিণত হয়। উদ্ভিদদেহের অন্যান্য রাসায়নিক পদার্থে তৈরিতে গ্লুকোজ ব্যবহৃত হয়। কাজেই উদ্ভিদ সালোকসংশ্লেষণ প্রক্রিয়ায় জড় পরিবেশ থেকে CO2 গ্যাসকে জৈব যৌগে পরিণত করে। উদ্ভিদদেহের গ্ল‌ুকোজ কোষীয় শ্বসন ক্রিয়ার জ্বালানি হিসেবে ব্যবহৃত হয়। উদ্ভিদজাত পদার্থ বা উদ্ভিদাংশ খেয়ে যে সব প্রাণী বেঁচে থাকে তারাও গ্ল‌ুকোজকে তাদের শ্বসনে জ্বালানি হিসেবে ব্যবহার করে। আবার যে সব অণুজীব উদ্ভিদ বা প্রাণীর মৃতদেহের পচনকার্য ঘটিয়ে থাকে তারাও গ্লুকোজ ও অন্যান্য রাসায়নিক দ্রব্যকে শক্তির উৎস হিসেবে ব্যবহার করে। ফলে সবাত শ্বসন প্রক্রিয়ায় কার্বন ডাইঅক্সাইড উৎপন্ন হয়ে পুনরায় বায়ুমণ্ডলে চলে যায়। একই ধরনের কার্বন চক্র জলজ জীব এবং জলে দ্রবীভূত কার্বন ডাই অক্সাইডের মধ্যেও চলতে থাকে। কার্বন চক্রের প্রতিটি পরিবর্তনই রাসায়নিক পরিবর্তন।    তথ্যসূত্র  বিষয়শ্রেণী:জীবভূগোল বিষয়শ্রেণী:ভূরসায়ন বিষয়শ্রেণী:সালোকসংশ্লেষ বিষয়শ্রেণী:মৃত্তিকা জীববিজ্ঞান বিষয়শ্রেণী:মৃত্তিকা রসায়ন বিষয়শ্রেণী:কার্বন বিষয়শ্রেণী:জৈব রাসায়নিক চক্র বিষয়শ্রেণী:জলবায়ু পরিবর্তনের প্রভাব বিষয়শ্রেণী:জলবায়ু পরিবর্তন বিষয়শ্রেণী:পরিবেশ বিষয়শ্রেণী:রাসায়নিক সমুদ্রবিজ্ঞান
বিএএসই জাম্পিং এক ধরনের প্যারাস্যুট জাম্পিং। প্যারাস্যুট পরে জাম্পাররা উঁচু স্থান থেকে লাফ দেয়ার খেলা এটি। বিএএসই মানে হল বিল্ডিং, এন্টেনা, স্প্যান, আর্থ। এসব এলাকা থেকে প্যারাস্যুট নিয়ে লাফিয়ে পড়ার নাম বিএএসই জাম্প। thumb|upright=1.2|BASE jump at Majlis al Jinn, Oman, 2013 thumb|upright=1.2|BASE jumping from Sapphire Tower, Istanbul এই খেলার আবিষ্কারক একজন স্লোভাক। তার নাম এস বেনিয়ে। তিনি ১৯১৩ সালে তার আবিষ্কার করা বিশেষ প্যারাস্যুট নিয়ে ৪১ তলা উঁচু বিল্ডিং থেকে ঝাঁপিয়ে পড়েন। এই বিল্ডিংয়ের বিপরীতে ছিল আমেরিকার পেটেন্ট অফিস। তবে তিনি ঝাপ দিয়েছিলেন খেলা দেখানোর জন্য নয় বরং তার তৈরি প্যারাস্যুট বিক্রির জন্য। সেই লাফ দেখার জন্য আমেরিকার সামরিক বিভাগের বিশেষজ্ঞরা উপস্থিত ছিলেন। তারা এসেছিলেন প্যারাস্যুটটির কার্যকারিতা পরীক্ষা করতে। এস বেনিয়ে এরপর ১৯১৪ সালে একটি এরোপ্লেন থেকে এই প্যারাস্যুট নিয়ে লাফ দেন। ১৯১৪ সালে প্রথম বিশ্বযুদ্ধে আমেরিকার পাইলটরা এই প্যারাস্যুটটি ব্যবহার করত।  ১৯৭৫ সালে ডন বোয়েসেল নামক এক ব্যক্তি আমেরিকার ওয়ার্ল্ড ট্রেড সেন্টার থেকে প্যারাস্যুট নিয়ে লাফ দেন। তাকে প্রথম বিএএসই জাম্পার বলা হয়। তবে আধুনিক বিএএসই জাম্পিং শুরু হয় ১৯৮০ সাল থেকে। চার বন্ধু মিলে এই খেলাটিকে এক্তি বিশেষ স্পোর্টসের জায়গায় নিয়ে যান। তারা চারজন হলেন ফিল স্মিথ, ফিল মেফিল্ড, কার্ল বেনিশ এবং জিন বেনিশ। ১৯৮৪ সালে কার্ল বেনিশ নরওয়েতে লাফ দিতে গিয়ে নিহত হন। একারণে তাকে এই খেলার প্রান পুরুষ বলা হয়।  বিএএসই জাম্পারদের প্রিয় এলাকা হচ্ছে আমেরিকার ইউডাহোর স্নেক রিভারের উপর অবস্থিত পেরিন ব্রিজ(উচ্চতা ১৫০ মিটার)। এছাড়া পাকিস্তানের গ্রেট তরঙ্গ(উচ্চতা ২১০০ মিটার), ব্রাজিলের রিওডি জেনেরিওর জেসাসের মূর্তি, মালয়শিয়ার টুইন টাওয়ার, ভেনেজুয়েলার সাল্টো ডেল এঞ্জেলা ফল্‌স্‌, নরওয়ের ট্রল ওয়াল(উচ্চতা ১৮০০ মিটার), মেক্সিকোর সান্তো দে লস গোলানদৃনাস গুহা প্রভৃতি স্থান বিএএসই জাম্পারদের প্রিয় এলাকা। তবে বিএএসই জাম্পারদের সবচেয়ে প্রিয় এলাকা নরওয়ে। ভূমি বৈচিত্র এবং লোকেশনের কারণে নরওয়েকে বিএএসই জাম্পারদের মক্কা বলা হয়।  এই লাফ দিতে গিয়ে আহত বা নিহত হবার সম্ভাবনা থাকে বলে অনেক দেশে এই খেলা নিষিদ্ধ। সাধারণ প্যাস্যুট নিয়ে এই লাফ দেয়া অতি বিপজ্জনক। কারণ যথা সময়ে প্যারাস্যুট না খুললে মৃত্যু অবধারিত। অল্প উচ্চতায় লাফ দিলে অনেক সময় প্যারাস্যুট নাও খুলতে পারে। তাই এ ধরনের লাফ দেয়ার জন্য বিশেষ ধরনের প্যারাস্যুট ব্যবহার করা হয়। বিএএসই জাম্পারদের অনেক কয়েকটি এসোসিয়েশন বিদ্যমান। এগুলোর মধ্যে অন্যতম হল কিফ জাম্পার এসোসিয়েশন অব আমেরিকা।  বিষয়শ্রেণী:প্যারাস্যুটিং বিষয়শ্রেণী:বিপজ্জনক ক্রীড়া বিষয়শ্রেণী:লম্ফ ক্রীড়া বিষয়শ্রেণী:বহিরঙ্গন চিত্তবিনোদন
শৈবাল বিদ্যা বিজ্ঞানের একটি  শাখা যেখানে শৈবাল সম্পর্কে আলোচনা করা হয়। শৈবাল জলজ সুকেন্দ্রিক এককোষী বা বহুকোষী জীব, যারা সালোকসংশ্লেষনের মাধ্যমে শর্করা জাতীয় খাদ্য প্রস্তুত করতে পারে।  শৈবাল সম্পর্কে প্রথম তথ্যসূত্রটি পাওয়া যায় চৈনিক ইতিহাস থেকে। খ্রীষ্ঠপূর্ব ৩০০ অব্দে চৈনিক সম্রাটগন শৈবালকে খাদ্য হিসেবে ব্যবহার করতেন।  প্রাচীন গ্রীক এবং রোমান সাহিত্যেও শৈবালের উল্লেখ পাওয়া যায়। গ্রীক ভাষায় শৈবালকে "ফাইকোস" এবং রোমান শব্দে শৈবালকে "ফিউকাস" নামে চিহ্নিত করা হয়েছে।  খ্রীষ্টাব্দ প্রথম শতাব্দীতে রোমান দার্শনিক প্লিনি প্রথম কোরাল শৈবাল নামে একধরনের লোহিত শৈবাল  চিহ্নিত করেন।  ১৫দশ থেকে ষোড়শ শতাব্দীতে দক্ষিণ আফ্রিকায় পর্তুগীজ আবিষ্কারকগন শৈবাল সম্পর্কিত বিভিন্ন তথ্য লিপিবদ্ধ করেন।  বিষয়শ্রেণী:উদ্ভিদবিজ্ঞানের ইতিহাস বিষয়শ্রেণী:উপশাখা অনুযায়ী জীববিজ্ঞানের ইতিহাস
আক্তার সরদার (মৃত্যু: ২৬ এপ্রিল ২০১৬) একজন বাংলাদেশি মুক্তিযোদ্ধা ও ঢাকার শেষ জীবিত সরদার ছিলেন। মুক্তিযুদ্ধে গুরুত্বপূর্ণ অবদানের জন্য বাংলাদেশ সরকার তাকে ২০২০ সালে মরণোত্তর একুশে পদক প্রদান করে।   জীবনী  আক্তার ঢাকার মগবাজারে জন্মগ্রহণ করেন। তিনি মগবাজারের আদি মগ সম্প্রদায়ের সদস্য। তার পিতার নাম ওসমান গনি সরদার। তার ভাই ছিলেন শাহাবুদ্দিন সরদার। ঊনবিংশ শতাব্দীর দ্বিতীয়ার্ধে বাংলাদেশের ঢাকা শহরের পঞ্চায়েত ব্যবস্থায় সরদারি প্রথা চালু হওয়ার পর ঢাকায় ২২টি সরদার কমিটি বা পঞ্চায়েত কমিটি গঠন করা হয়। কমিটির প্রধানদের সরদার নামে অবহিত করা হতো। আক্তারের পিতা মগবাজারের সরদারি গ্রহণ করেন। পরবর্তীতে উত্তরাধিকারসূত্রে তিনি মগবাজারের সরদার হন। মৃত্যুর পূর্ব পর্যন্ত তাকে ঢাকার সর্বশেষ জীবিত সরদার হিসেবে বিবেচনা করা হতো।  আক্তার ব্রিটিশ বিরোধী আন্দোলন পাকিস্তানবিরোধী সব আন্দোলনে সক্রিয়ভাবে অংশগ্রহণ করেন এবং নেতৃত্ব প্রদান করেন। ১৯৬৯ সালে শেখ মুজিবুর রহমান গ্রেফতার হওয়ার পর তাকে মুক্ত করতে মগবাজার থেকে তার নেতৃত্বে প্রতিবাদস্বরূপ মশাল মিছিল বের হয়। মিছিলে পুলিশ গুলি চালালে তিনি গুলিবিদ্ধ হন। ১৯৭১ সালে বাংলাদেশের স্বাধীনতা যুদ্ধ শুরু হলে তিনি সংগঠক ও পৃষ্ঠপোষক হিসেবে যুদ্ধে অংশগ্রহণ করেন। মুক্তিবাহিনী তাদের গোপন আশ্রয়ের জন্য তার মগবাজারের সরদার বাড়িটি ব্যবহার করতো। ১৯৭৫ সালে শেখ মুজিবুর রহমান নিহত হওয়ার পর তিনি এর প্রতিবাদ করেন।   চিত্রশালা  থাম্ব|আজিমপুর গোরস্থানে সরদারের কবর   তথ্যসূত্র   বিষয়শ্রেণী:২০১৬-এ মৃত্যু বিষয়শ্রেণী:ঢাকার ব্যক্তি বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:২০২০-এ একুশে পদক বিজয়ী
গ্রিন ইউনিভার্সিটি অব বাংলাদেশ বাংলাদেশের একটি স্বনামধন্য বেসরকারি বিশ্ববিদ্যালয়। এটি ২০০৩ সালে প্রতিষ্ঠিত হয়। স্কিম্যাগো র্যাংকিং ২০২৫ অনুসারে ২০২৫ সালে বাংলাদেশি সকল বেসরকারি বিশ্ববিদ্যালয়ের মধ্যে ৯ম এবং পুরো দেশে ৩৬ তম অবস্থানে রয়েছে।   ইতিহাস  গ্রিন ইউনিভার্সিটি অব বাংলাদেশ (জিইউবি) ২০০৩ সালে বেসরকারী বিশ্ববিদ্যালয় আইন ১৯৯২-এর অধীনে প্রতিষ্ঠিত হয়। ২০১১ সালে ইউএস-বাংলা গ্রুপ গ্রিন ইউনিভার্সিটি পরিচালনার দায়িত্বভার গ্রহণ করে।  একাডেমিক বিজ্ঞান ও প্রকৌশল অনুষদ স্নাতক প্রোগ্রাম:  ইলেকট্রিক্যাল ও ইলেকট্রনিক্সে বি.এসসি  কম্পিউটার বিজ্ঞান ও প্রকৌশলে বি.এসসি  টেক্সটাইল প্রকৌশলে বি.এসসি  ব্যবসা অনুষদ স্নাতক প্রোগ্রাম:  ব্যবসা প্রশাসনে ব্যাচেলর (বিবিএ)  স্নাতক প্রোগ্রাম:  ব্যবসা প্রশাসনে মাস্টার (এমবিএ)  ব্যাংক প্রশাসনে মাস্টার (এমবিএম)  কলা ও মানবতা ও সামাজিক বিজ্ঞান স্নাতক প্রোগ্রাম:   ইংরেজিতে ব্যাচেলর অফ আর্টস (অনার্স)  ব্যাচেলর অফ ল (এলএলবি-মাননীয়)  ব্যাচেলর অফ ল (এলএলবি পাস)  সাংবাদিকতা ও গণমাধ্যম যোগাযোগ (বিএসএস অনার্স)  সমাজবিজ্ঞানে বিএসএস (অনার্স)  নৃতত্ত্বে বিএসএস (অনার্স)  স্নাতক প্রোগ্রাম:  মাস্টার অফ ল (এলএল.এম)  একাডেমিক সহযোগিতা এবং প্রাতিষ্ঠানিক সদস্যপদ  হাডার্সফিল্ড বিশ্ববিদ্যালয়  রেজিনা বিশ্ববিদ্যালয়  উহান টেক্সটাইল বিশ্ববিদ্যালয়  অ্যাসোসিয়েশন অব প্রাইভেট ইউনিভার্সিটি অব বাংলাদেশ (এপিইউবি)  ইন্টারন্যাশনাল অ্যাসোসিয়েশন অফ ইউনিভার্সিটি প্রেসিডেন্টস (আইএইউপি)  অ্যাসোসিয়েশন অফ ইউনিভার্সিটি অফ এশিয়া অ্যান্ড দ্য প্যাসিফিক (এইউএপি)   একাডেমিক সেশন  জিইউবি তে শিক্ষা বছরকে দুইটি পূর্ণ সেমিস্টার ও একটি বিশেষ সেমিস্টারে ভাগ করা হয়েছে, তা নিম্নরুপ:  বসন্ত: ফেব্রুয়ারি থেকে জুলাই  শরৎ: সেপ্টেম্বর থেকে ফেব্রুয়ারি  গ্রীষ্ম (বিশেষ সেমিস্টার): জুলাই থেকে সেপ্টেম্বর   গ্রন্থাগার সুবিধা  শিক্ষার্থীদের মেধা এবং মননের বিকাশ ঘটাতে এখানে পড়াশোনার পাশাপাশি রয়েছে গ্রন্থাগার সুবিধা রয়েছে। গ্রন্থাগার দেশী-বিদেশী বই রয়েছে।   বিশ্ববিদ্যালয় ক্লাবসমূহ   গ্রিন মিডিয়া ক্লাব গ্রিন ইউনিভার্সিটি বিতর্ক ক্লাব  গ্রিন ইউনিভার্সিটি টেক্সটাইল ক্লাব  গ্রিন ইউনিভার্সিটি 'ইইই' ক্লাব  গ্রিন ইউনিভার্সিটি 'ল' ক্লাব  গ্রিন ইউনিভার্সিটি বিজ্ঞান ও কম্পিউটার ক্লাব  গ্রিন ইউনিভার্সিটি ব্যবসা ক্লাব  গ্রিন ইউনিভার্সিটি ক্রীড়া ক্লাব  গ্রিন ইউনিভার্সিটি আলোকচিত্র ক্লাব  গ্রিন ইউনিভার্সিটি ভাষা ক্লাব  গ্রিন ইউনিভার্সিটি সংস্কৃতি ও সাইন ক্লাব  গ্রিন রক্তদান ক্লাব  গ্রিন ইউনিভার্সিটি সামাজিক বন্ধন ক্লাব  গ্রিন ইউনিভার্সিটি থিয়েটার ক্লাব  গ্রিন ইউনিভার্সিটি অনলাইন প্রফেশনাল  গ্রিন ইউনিভার্সিটি ইকো ওরিয়্যর ক্লাব   চিত্রশালা    তথ্যসূত্র    বহিঃসংযোগ   জিইউবি এর প্রাতিষ্ঠানিক ওয়েবসাইট  বিষয়শ্রেণী:বাংলাদেশের বেসরকারি বিশ্ববিদ্যালয় বিষয়শ্রেণী:২০০৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০০৩-এ বাংলাদেশে প্রতিষ্ঠিত বিষয়শ্রেণী:ঢাকার বিশ্ববিদ্যালয় ও মহাবিদ্যালয় বিষয়শ্রেণী:নারায়ণগঞ্জ জেলার বিশ্ববিদ্যালয়
বড়াইগ্রাম সরকারি অনার্স কলেজ  বাংলাদেশের নাটোর জেলার বড়াইগ্রাম উপজেলায় অবস্থিত একটি সরকারি মহাবিদ্যালয়।   অবস্থান  বড়াইগ্রাম সরকারি অনার্স কলেজ নাটোরের বড়াইগ্রাম উপজেলায় অবস্থিত।   ইতিহাস  ১৯৭১ সালের মহান মুক্তিযুদ্ধের পরেই দেশ গঠনের জন্য আত্ননিয়োগ করেন দেশপ্রেমিক জনগণ। নাটোর জেলার বড়াইগ্রাম উপজেলার মানুষও তাদের ব্যতিক্রম নন। তারা অনুভব করেন শিক্ষা ব্যতীত কোন জাতি উন্নতি করতে পারে না। আর শিক্ষার জন্য প্রয়োজন একটি উচ্চ শিক্ষা প্রতিষ্ঠান, যেখানে অবহেলিত এই জনপদের সাধারণ খেটে খাওয়া মানুষের সন্তানেরা সঠিক শিক্ষা লাভ করে দেশ গঠণের কাজে আত্ননিয়োগ করবে। তাদের এই প্রচেষ্টায় এগিয়ে আসেন এলাকার গণ্যমান্য ব্যক্তিবর্গ। তাদের মধ্যে তৎকালীন সংসদ সদস্য বীর মুক্তিযোদ্ধা প্রয়াত রফিক উদ্দিন সরকার অন্যতম। অত্র কলেজ প্রতিষ্ঠার পূর্বে বড়াইগ্রাম থানায় অন্য কোন উচ্চ শিক্ষা প্রতিষ্ঠান গড়ে না উঠায় বড়াইগ্রাম থানার নামেই কলেজটির নামকরণ করা হয় “বড়াইগ্রাম কলেজ”। একমাত্র এবং প্রথম কলেজ হিসেবে ১৯৭৩ সালে সর্বপ্রথম কলেজটি স্থাপিত হয়ে যাত্রা শুরু করে বর্তমান অবস্থান থেকে প্রায় ১ কিঃ মিঃ দুরে বড়াইগ্রাম পাইলট উচ্চ বিদ্যালয় চত্তরে। পরবর্তীতে স্থান সংকুলান না হওয়ায় তৎকালীন প্রতিষ্ঠাতা অধ্যক্ষ জনাব মোঃ আজহারুল হক বড়াইগ্রাম থানার রয়না মৌজায় স্থানীয় জনগণের সহায়তায় কলেজটি স্থানান্তর করেন। ১৯৭৪ সালে কলেজটি মাধ্যমিক ও উচ্চ মাধ্যমিক শিক্ষা বোর্ড, রাজশাহী অনুমোদন স্বীকৃতি লাভ করে। ১৯৮৮ সালে সর্ব প্রথম রাজশাহী বিশ্ববিদ্যালয়ের অধীনে স্নাতক (পাস) কোর্স পাঠদানের অনুমতি পায় এবং জাতীয় বিশ্ববিদ্যায় প্রতিষ্ঠার পর ১৯৯৯ সালে বিএসসিসহ অন্যান্য বিভাগের অনুমতি লাভ করে। বর্তমানে কলেজটিতে উচ্চ মাধ্যমিক, স্নাতক (পাস) ও ৭টি বিষয়ে স্নাতক (সম্মান) কোর্স চালু রয়েছে।  ২০১৮ সালের ৮ আগষ্ট কলেজটি সরকারিকরণ করা হয়।   অবকাঠামো  কলেজটিতে দ্বিতল বিশিষ্ট সুবিশাল ভবন ও একতলা বিশিষ্ট টিনশেড ভবন রয়েছে সাধারণ শিক্ষার্থীদের জন্য, ভবনগুলোতে মোট কক্ষের সংখ্যা ২৫টি; যার মধ্যে ১৬টি ক্লাসরুম হিসেবে ব্যবহার করা হয়। এছাড়া  মেয়েদের জন্য আলাদা কমন রুম, একটি কক্ষ গ্রন্থাগার এবং একটি কক্ষ রোভার ডেন হিসেবে ব্যবহৃত হয়। "ভবনের কাজ চলমান রয়েছে"   শিক্ষা কার্যক্রম  উচ্চ মাধ্যমিক ও স্নাতক পাস কোর্সে বিএ, বিএসএস, বিএসসি ও বিবিএ কোর্স চালু আছে। এছাড়া স্নাতক সম্মান পর্যায়ের ৭টি বিষয়ে (বাংলা, ইসলামের ইতিহাস ও সংস্কৃতি, রাষ্ট্রবিজ্ঞান, সামজবিজ্ঞান, হিসাববিজ্ঞান, ব্যবস্থাপনা ও মনোবিজ্ঞান বিভাগে পাঠ দান অব্যাহত আছে।  শিক্ষার্থী  একাদশ শ্রেণি থেকে স্নাতক পর্যন্ত  পড়ালেখা করার সুযোগ রয়েছে। মোট শিক্ষার্থীর সংখ্যা প্রায় ৩০০০ জন। বিজ্ঞান, মানবিক ও ব্যবসায় শিক্ষা বিভাগে পড়ার সুযোগ রয়েছে।  কলেজটিতে ছাত্রদের জন্য পোশাকের নির্ধারিত রঙ সাদা শার্ট  ও নেভি ব্লু প্যান্ট। তবে, শিক্ষার্থীরা সহশিক্ষা কার্যক্রমের অংশ হিসেবে বাংলাদেশ স্কাউটসের নির্ধারিত পোশাক পরিধান করে থাকে।   সহশিক্ষা কার্যক্রম  কলেজটিতে সহশিক্ষা কার্যক্রম হিসেবে রোভার স্কাউটিং চালু আছে।   তথ্যসূত্র    বহিঃসংযোগ      বিষয়শ্রেণী:নাটোর জেলার মহাবিদ্যালয় বিষয়শ্রেণী:নাটোর জেলার শিক্ষাপ্রতিষ্ঠান বিষয়শ্রেণী:১৯৭৩-এ প্রতিষ্ঠিত শিক্ষাপ্রতিষ্ঠান
চেওয়া বেলে (বৈজ্ঞানিক নাম: Apocryptes bato) হচ্ছে Gobiidae পরিবারের Apocryptes গণের একটি স্বাদুপানির মাছ।  বিস্তৃতি এই মাছ বাংলাদেশ, ভারত, মায়ানমার জুড়ে বিস্তৃত।  বাংলাদেশে বর্তমান অবস্থা এবং সংরক্ষণ আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।  মন্তব্য ভারতে এ প্রজাতির ডিপ্লয়েড ক্রোমোজমের সংখ্যা ৪৬ পাওয়া গিয়েছে।   আরও দেখুন   বাংলাদেশের মাছের তালিকা  বাংলাদেশের সংরক্ষিত মাছের তালিকা  বাংলাদেশের স্বাদুপানির মাছের তালিকা  তথ্যসূত্র  বিষয়শ্রেণী:স্বাদু পানির মাছ বিষয়শ্রেণী:বাংলাদেশের মাছ বিষয়শ্রেণী:ভারতের মাছ বিষয়শ্রেণী:মিয়ানমারের মাছ
লালা টুলপান ("প্রস্ফুটিত টিউলিপ") হলো  রাশিয়ার অন্যতম বৃহৎ মসজিদ, যেটি উফায় অবস্থিত। এই মসজিদটির রয়েছে ৫৩ মিটার লম্বা যমজ মিনার। বিল্ডিংটিতে আরও রয়েছে ১,০০০ জন ইবাদতকারীর ধারণ ক্ষমতা। এটি ১৯৯০ থেকে ১৯৯৯ সালের মধ্যে একটি আধুনিক নকশার আলোকে তৈরি করেছিলেন ওয়াকিল ড্যাভল্যাশিন। ২০০১ সালে ভ্লাদিমির পুতিন অত্র মসজিদে তালাত তাজউদ্দীন এবং অন্যান্য মুসলিম আলেমদের সাথে একটি বৈঠক করেছিলেন।    আরো দেখুন    রাশিয়ায় ইসলাম   রাশিয়ার মসজিদগুলির তালিকা   ইউরোপের মসজিদের তালিকা    তথ্যসূত্র   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:রাশিয়ার মসজিদ বিষয়শ্রেণী:ইউরোপের মসজিদ
নো-উইন সিচুয়েশন (no-win situation) কে “lose-lose situation” নামেও অভিহিত করা হয়। এটা হচ্ছে এমন একটা পরিস্থিতি; যেখানে একজন পছন্দকারীর কাছে এমন কোনো পছন্দ থাকে না; যার ফলে সে লাভবান হতে পারে। উদাহরণস্বরুপ: বিচারে সাজাপ্রাপ্ত আসামীকে; জল্লাদের বাছাই করার সুযোগ দেওয়াকে বিবেচনা করা যেতে পারে। জল্লাদ যখন আসামীকে প্রশ্ন করে, সে কীভাবে মরতে চায়? ফাসিকাষ্ঠে ঝুলে, গুলি খেয়ে না বিষক্রিয়ায়। এক্ষেত্রে যে অপশনই আসামী বাছাই করুক না কেন তা তাকে নিশ্চিত মৃত্যুর দিকে নিয়ে যাবে। এই মৃত্যু থেকে বাচার কোনো সুযোগ তার নেই। অথচ তাকে যে কোন একটা অপশন বাছাইয়ের সুযোগ দেওয়া হচ্ছে। মৃত্যুদণ্ডপ্রাপ্ত আসামীটি এক্ষেত্রে যে পরিস্থিতির সম্মুখীন হলো; এটাই no-win situation পরিস্থিতি। এর চেয়ে কম কঠোর পরিস্থিতিকেও নো-উইন সিচুয়েশনের সাথে তুলনা করা যায়। যেমন: কাওকে দুপুরে কোন খাবার গ্রহণ করবে, এরকম একটা প্রশ্ন করা হল, এবং তার সামনে অপশন রাখা হলো, শুকর দ্বারা প্রস্তুতকৃত স্যান্ডউইচ বা রোস্ট বিফ বা গরুর মাংস দ্বারা প্রস্তুতকৃত স্যান্ডউইচ এর মধ্য থেকে খাবার বেছে নিতে। কিন্তু সে যদি নিরামিষাষী হয় বা তার এধরনের খাদ্যে ফুড এলার্জী থাকে; তাহলে তার সামনে যে পরিস্থিতির উদয় ঘটল; এটাও এক প্রকার নো-উইন সিচুয়েশন।  আরও দেখুন  Catch-22 (logic)  Cornelian dilemma  Double bind  Kobayashi Maru  Morton's fork  Pyrrhic victory  Setting up to fail  Two-body problem (career)  Winner's curse  Win-win game  তথ্যসূত্র  বহিঃসংযোগ  Leon F Seltzer Ph.D (2013) Two Ways to "Win" in a No-Win Situation  বিষয়শ্রেণী:Game theory বিষয়শ্রেণী:Metaphors referring to war and violence বিষয়শ্রেণী:ক্রীড়া তত্ত্ব
এখনই সময় ১৯৮০ সালে মুক্তিপ্রাপ্ত বাংলাদেশী বাংলা ভাষার সামাজিক চলচ্চিত্র। ছায়াছবিটি পরিচালনা করেছেন আবদুল্লাহ আল মামুন। এর কাহিনী ও চিত্রনাট্য লিখেছেন পরিচালক নিজেই। এতে প্রধান চরিত্রে অভিনয় করেন আবদুল্লাহ আল মামুন ববিতা, উজ্জ্বল, আবুল খায়ের প্রমুখ। এই চলচ্চিত্রের জন্য ১৯৮০ সালে পরিচালক আবদুল্লাহ আল মামুন শ্রেষ্ঠ পরিচালক হিসেবে জাতীয় চলচ্চিত্র পুরস্কার লাভ করে।   কাহিনী সংক্ষেপ  আবদুল্লাহ আল মামুন একজন প্রগতিশীল যুবক। সমাজের নানা কাজে সময় বের করতে গিয়ে নিজের স্ত্রীর কথাও ভুলে যান। নিজের স্ত্রীর রোজগারে চলেন। কিন্তু একসময় স্ত্রীর কাছে হাত পাততে লজ্জা বোধ করেন। এতে করে আর্থিক সংকটে পড়েন। স্ত্রী অসুস্থ হলে হাসপাতালে নেওয়ার টাকাও থাকে না তার কাছে। তখন সমাজের নষ্ট মানুষদের সঙ্গে মিশে বড়লোক হন। কিন্তু শ্রমিকদের বিক্ষোভে সময় সাধারণ মানুষের হাতে মারা যান।   শ্রেষ্ঠাংশে   আবদুল্লাহ আল মামুন  ববিতা  উজ্জ্বল  আবুল খায়ের  আরিফুল হক  এটিএম শামসুজ্জামান  কেরামত মওলা  সুজা খন্দকার  টেলি সামাদ  দিলারা জামান  গোলাম রাব্বানি  তারানা হালিম   সঙ্গীত  এখনই সময় চলচ্চিত্রের সঙ্গীত পরিচালনা করেছেন শেখ সাদী খান। গীত রচনা করেছেন মোহাম্মদ মনিরুজ্জামান। গানে কণ্ঠ দিয়েছেন সাবিনা ইয়াসমিন, আবিদা সুলতানা, ও প্রণব ঘোষ।   পুরস্কার  জাতীয় চলচ্চিত্র পুরস্কার   বিজয়ী: শ্রেষ্ঠ পরিচালক - আবদুল্লাহ আল মামুন   তথ্যসূত্র    বহিঃসংযোগ   বিষয়শ্রেণী:১৯৮০-এর চলচ্চিত্র বিষয়শ্রেণী:১৯৮০-এর দশকের নাট্য চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী সাদাকালো চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:আবদুল্লাহ আল মামুন পরিচালিত চলচ্চিত্র বিষয়শ্রেণী:১৯৮০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র
ঢাকা উত্তর সিটি কর্পোরেশন নির্বাচন, ২০১৫ এর ফলাফল |- ! style="background-color:#E9E9E9;text-align:left;" width=225|দল ! style="background-color:#E9E9E9;text-align:right;" |বিজিত আসন ! style="background-color:#E9E9E9;text-align:right;" |পূর্ববর্তী নির্বাচনের তুলনায় আসনসংখ্যার পরিবর্তন |- | style="text-align:left;" |বাংলাদেশ আওয়ামী লীগ | style="text-align:center;" | ২১ | style="text-align:center;" |   |- |- | style="text-align:left;" | আওয়ামী বিদ্রোহী  | style="text-align:center;" | ১১ | style="text-align:center;" |  |- | style="text-align:left;" |বাংলাদেশ জাতীয়তাবাদী দল | style="text-align:center;" | ২ | style="text-align:center;" |  |- | style="text-align:left;" |জাতীয় পার্টি (এরশাদ) | style="text-align:center;" | ১ | style="text-align:center;" |  |- | style="text-align:left;" |নির্দল | style="text-align:center;" | ১ | style="text-align:center;" |  |- | colspan="3"|<small>উৎস: দৈনিক ইত্তেফাক<small> |} বিষয়শ্রেণী:ঢাকার নির্বাচন বিষয়শ্রেণী:বাংলাদেশের নির্বাচনের ফলাফল টেমপ্লেট
ইমন চক্রবর্তী একজন ভারতীয় গায়িকা। প্রাক্তন ছবির তার বাংলা গান "তুমি  যাকে ভালোবাসো"-এর জন্য শ্রেষ্ঠ চলচ্চিত্র নেপথ্য কণ্ঠশিল্পীর জন্য ২০১৭ সালে জাতীয় চলচ্চিত্র পুরস্কার জিতেছেন, যা ভারতের কণ্ঠশিল্পীদের জন্য সবচেয়ে সম্মানজনক পুরস্কার। সেই অনুযায়ী তিনি ভারতের কয়েকজন গায়কের মধ্যে একজন, যারা প্রথমবারের মতো চলচ্চিত্রের জন্য গান করে জাতীয় পুরস্কার জিতেছেন।   প্রারম্ভিক জীবন এবং কর্মজীবন  ইমনের জন্ম ভারতের পশ্চিমবঙ্গ রাজ্যের হাওড়া জেলার ছোট্ট শহর লিলুয়ায়। জুন ২০১৭ অনুযায়ী চক্রবর্তী ২৯ বছর বয়সী। তার ক্রমবর্ধমান দিনগুলিতে তিনি তার মা তৃষ্ণা চক্রবর্তীর কাছ থেকে সঙ্গীত শিখতে ও রবীন্দ্রনাথ ঠাকুরের সাহিত্যকর্মের প্রতি আগ্রহী হন।  তার প্রথম বিরট সুযোগ আসে যখন ভারতীয় রেকর্ড লেবেল কোম্পানির সারেগামা তার প্রথম অ্যালবাম ''বসতে দিয়ো কাছে'' বাংলা ভাষার প্রকাশ করার সিদ্ধান্ত নেয়। অ্যালবামের কয়েকটি গানের রচয়িতা ছিল রবীন্দ্রনাথ ঠাকুর। অ্যালবামে সুরকার অনুপম রায়,  গুণাবলীর সাথে নতুন স্বর ব্যবহার করতে চেয়েছিলেন। এরপর তিনি বাংলা চলচ্চিত্রের অনুপম রায়ে গান "তুমি যাকে ভালবাসো" করেছিলেন, যা তার প্রথম চলচ্চিত্রের গান ছিল। এই গানটি তার ভারতবর্ষের সবচেয়ে সম্মানজনক পুরস্কার "শ্রেষ্ঠ মহিলা প্লেব্যাক সিঙ্গারের জন্য জাতীয় চলচ্চিত্র পুরস্কার" এনেদেয়।   সংগীতের প্রভাব  ইমন চক্রবর্তী রবীন্দ্রনাথ ঠাকুর দ্বারা অত্যন্ত অনুপ্রাণিত।   সম্মাননা  শ্রেষ্ঠ মহিলা নেপথ্য কণ্ঠশিল্পী বিভাগে জাতীয় চলচ্চিত্র পুরস্কার (২০১৭)   তথ্যসূত্র   বিষয়শ্রেণী:১৯৮৯-এ জন্ম বিষয়শ্রেণী:ভারতীয় গায়িকা বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় সঙ্গীতশিল্পী বিষয়শ্রেণী:পশ্চিমবঙ্গের নারী সঙ্গীতজ্ঞ বিষয়শ্রেণী:হাওড়া জেলার ব্যক্তি বিষয়শ্রেণী:পশ্চিমবঙ্গের সঙ্গীতশিল্পী বিষয়শ্রেণী:ভারতীয় নেপথ্য গায়িকা বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:বাঙালি অভিনেত্রী বিষয়শ্রেণী:বাংলা চলচ্চিত্র অভিনেত্রী বিষয়শ্রেণী:২১শ শতাব্দীর বাঙালি বিষয়শ্রেণী:২১শ শতাব্দীর ভারতীয় গায়ক বিষয়শ্রেণী:২১শ শতাব্দীর ভারতীয় গায়িকা বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:হাওড়ার ব্যক্তি বিষয়শ্রেণী:ভারতীয় ওয়েব ধারাবাহিক অভিনেত্রী
স্যার ইয়ান টেরেন্স বোথাম, ওবিই (২৪শে নভেম্বর, ১৯৫৫) ছিলেন একজন ইংরেজ আন্তর্জাতিক ক্রিকেটার। ক্রিকেট খেলায় ব্যাটিং ও বোলিং - উভয় বিভাগেই তিনি অসামান্য ক্রীড়ানৈপুণ্য প্রদর্শন করে বিশ্বের ক্রিকেট ইতিহাসে প্রকৃত অল-রাউন্ডারের মর্যাদা পেয়েছেন। ইংল্যান্ড দলের পক্ষ হয়ে ১৪টি সেঞ্চুরি ও ৩৮৩টি টেস্ট উইকেট লাভ করেন ইয়ান বোথাম। শতাধিক টেস্টে অংশগ্রহণের পাশাপাশি অধিনায়কত্ব করেছেন তিনি। ১৯৮১ সালে অ্যাশেজ সিরিজে অস্ট্রেলিয়াকে পরাভূত করতে ব্যাপকভাবে সহায়তা করেছিলেন। এ সিরিজটি ‘বোথামের অ্যাসেজ’ নামে পরিচিতি বহন করে আসছে। বিফি ডাকনামেও তিনি সমান জনপ্রিয়। মাঠ ও মাঠের বাইরে বিতর্কিত খেলোয়াড়রূপে তিনি একগুচ্ছ রেকর্ডের অধিকারী হিসেবে ২০১৫ সাল পর্যন্ত ইংল্যান্ডের বোলারদের পক্ষে সর্বাধিক উইকেট লাভের রেকর্ডটিও ধরে রেখেছিলেন। বর্তমানে তিনি টেলিভিশনে কাজ করছেন। দাতব্য প্রতিষ্ঠানের অর্থ সংগ্রহের জন্যে দীর্ঘদিন ধরে কাজ করে চলেছেন। ২০০৭ সালে নাইট পদবীতে ভূষিত হন। ডেনিস কম্পটন, জিম কাম্বস ও আর্নল্ড সাইডবটমের ন্যায় তিনিও ফুটবল লীগের অন্যতম ফুটবলার হিসেবে ১১টি খেলায় অংশগ্রহণ করেছেন। (বাকি অংশ পড়ুন...)
রিয়াল বেতিস বালোম্পিয়ে (; সাধারণত রিয়াল বেতিস অথবা শুধুমাত্র বেতিস নামে পরিচিত) হচ্ছে সেভিল ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের শীর্ষ স্তরের ফুটবল লিগ লা লিগায় খেলে। এই ক্লাবটি ১৯০৭ সালের ১২ই সেপ্টেম্বর তারিখে প্রতিষ্ঠিত হয়েছে। রিয়াল বেতিস তাদের সকল হোম ম্যাচ সেভিলের এস্তাদিও বেনিতো বিয়ামারিনে খেলে থাকে; যার ধারণক্ষমতা হচ্ছে ৬০,৭২০। বর্তমানে এই ক্লাবের ম্যানেজারের দায়িত্ব পালন করছেন মানুয়েল পেলেগ্রিনি এবং সভাপতির দায়িত্ব পালন করছেন আনহেল আরো। বর্তমানে ফরাসি মধ্যমাঠের খেলোয়াড় নাবিল ফেকির এই ক্লাবের অধিনায়কের দায়িত্ব পালন করছেন।https://www.realbetisbalompie.es/primer-equipo/plantilla/https://www.worldfootball.net/teams/real-betis/2024/2/  ঘরোয়া ফুটবলে, রিয়াল বেতিস এপর্যন্ত ১২টি শিরোপা জয়লাভ করেছে; যার মধ্যে ১টি লা লিগা শিরোপা, ২টি কোপা দেল রে শিরোপা, ৭টি সেহুন্দা ডিভিশন শিরোপা, ১টি তেরসেরা ডিভিশন শিরোপা এবং ১টি কোপা দে আন্দালুসিয়া শিরোপা রয়েছে।  অর্জন লা লিগা চ্যাম্পিয়ন (১): ১৯৩৪–৩৫ কোপা দেল রে চ্যাম্পিয়ন (২): ১৯৭৬–৭৭, ২০০৪–০৫ রানার-আপ (২): ১৯৩১, ১৯৯৬–৯৭ স্পেনীয় সুপার কাপ রানার-আপ (১): ২০০৫ সেহুন্দা ডিভিশন চ্যাম্পিয়ন (৭): ১৯৩১–৩২, ১৯৪১–৪২, ১৯৫৭–৫৮, ১৯৭০–৭১, ১৯৭৩–৭৪, ২০১০–১১, ২০১৪–১৫ রানার-আপ (৫): ১৯৫৫–৫৬, ১৯৬৬–৬৭, ১৯৮৯–৯০, ১৯৯৩–৯৪, ২০০০–০১ তেরসেরা ডিভিশন চ্যাম্পিয়ন (১): ১৯৫৩–৫৪ কোপা দে আন্দালুসিয়া (বিলুপ্ত) চ্যাম্পিয়ন (১): ১৯২৭–২৮ রানার-আপ (১৩): ১৯১৯–২০, ১৯২০–২১, ১৯২২–২৩, ১৯২৩–২৪, ১৯২৪–২৫, ১৯২৫–২৬, ১৯২৬–২৭, ১৯২৮–২৯, ১৯২৯–৩০, ১৯৩০–৩১, ১৯৩১–৩২, ১৯৩৮–৩৯, ১৯৩৯–৪০  তথ্যসূত্র  বহিঃসংযোগ       লা লিগায় রিয়াল বেতিস    উয়েফায় রিয়াল বেতিস    বিষয়শ্রেণী:রিয়াল বেতিস বিষয়শ্রেণী:লা লিগার ক্লাব বিষয়শ্রেণী:স্পেনের ফুটবল ক্লাব বিষয়শ্রেণী:১৯০৭-এ স্পেনে প্রতিষ্ঠিত বিষয়শ্রেণী:১৯০৭-এ প্রতিষ্ঠিত ফুটবল ক্লাব বিষয়শ্রেণী:কোপা দেল রেই বিজয়ী বিষয়শ্রেণী:রাজকীয় পৃষ্ঠপোষক সম্পর্কিত স্পেন ভিত্তিক সংস্থা
বিশ্ব ধর্ম দিবস হল একটি পালন যা ১৯৫০ সালে মার্কিন যুক্তরাষ্ট্রের বাহাইসের জাতীয় আধ্যাত্মিক পরিষদ দ্বারা শুরু হয়েছিল, যা প্রতি বছর জানুয়ারি মাসের তৃতীয় রবিবার বিশ্বব্যাপী পালিত হয়। যদিও মার্কিন যুক্তরাষ্ট্রে সূচনা করা হয়েছিল, বিশ্ব ধর্ম দিবসটি বাহাই ধর্মের অনুসারীদের দ্বারা আন্তর্জাতিকভাবে উদযাপন করা হয়।   এটি একটি "বাহাই-অনুপ্রাণিত ধারণা যা নিজের জীবনকে গ্রহণ করেছে" হিসাবে বর্ণনা করা হয়েছে,  বিশ্ব ধর্ম দিবসের উত্স ধর্মের একত্ব এবং প্রগতিশীল উদ্ঘাটনের বাহাই নীতিগুলির মধ্যে নিহিত, যা ধর্মকে সর্বত্র ক্রমাগত বিকশিত হিসাবে মানবতার ইতিহাস বর্ণনা করে।   বিশ্ব ধর্ম দিবসের উদ্দেশ্য হল বিশ্বের ধর্মগুলির অন্তর্নিহিত আধ্যাত্মিক নীতিগুলি সামঞ্জস্যপূর্ণ এবং ধর্মগুলি মানবতাকে একত্রিত করতে গুরুত্বপূর্ণ ভূমিকা পালন করে এমন ধারণাগুলিকে তুলে ধরা।    মন্তব্য    তথ্যসূত্র     বিষয়শ্রেণী:জানুয়ারি উদ্‌যাপন বিষয়শ্রেণী:১৯৪৯-এ প্রতিষ্ঠিত পুনরাবৃত্ত ঘটনা বিষয়শ্রেণী:বাহাই বিশ্বাস ও অন্যান্য ধর্ম বিষয়শ্রেণী:রবিবারের উদ্‌যাপন
ইন্ডিয়ানাপোলিস বিজনেস জার্নাল () মার্কিন যুক্তরাষ্ট্রের ইন্ডিয়ানাপোলিস হতে প্রকাশিত একটি সাপ্তাহিক সংবাদপত্র যা ইন্ডিয়ানার কেন্দ্রীয় অঞ্চলের ব্যবসার উপর প্রতিবেদন করে। এটি আইবিজে মিডিয়ার শীর্ষস্থানীয় প্রকাশনা। ১৯৮০ সালে মার্ক ভিটার্ট এবং জন বুরখার্ট সংবাদপত্রটির সূচনা করেছিলেন। পত্রিকাটির প্রতিষ্ঠার পর কয়েকবার মালিকানা হাতবদল হয়। ১৯৮৬ সালে আমেরিকান সিটি বিজনেস জার্নাল, ১৯৮৮ সালে এমসিপি, ও পরবর্তীতে ১৯৯০ সালে মিকি মাউরার ও বব স্কোলস এটির মালিক হয়েছেন। এটির অর্থনৈতিক কলামিস্টদের মধ্যে মর্টন মার্কাস এবং মাইকেল জে. হিকসের মত লেখক রয়েছেন।   তথ্যসূত্র    বহিঃসঙ্গযোগ   ইন্ডিয়ানাপলিস বিজনেস জার্নালের আনুষ্ঠানিক বাতায়ন  বিষয়শ্রেণী:ইন্ডিয়ানার সংবাদপত্র